cyanic-selkie/wikianc huggingface dataset:
Wêreldtoetskampioenskap 2019–2021
Op 2 Februarie 2021 het Australië weens die wêreldwye Covid-19-pandemie sy wegreeks teen Suid-Afrika uitgestel, waarvolgens Nieu-Seeland se plek in die eindstryd op Rose Bowl in Southampton gewaarborg was. Op 6 Maart 2021 het Indië sy plek in die eindstryd bespreek, nadat hulle Engeland tuis met 3–1 verslaan het. Nieu-Seeland het die eindstryd met agt paaltjies gewen, waarvolgens hulle hul tweede IKR-titel ná die Kampioenetrofee 2000 gewen het.
Thwathwe
Die Thwathwe is 'n rivier wat in Limpopoprovinsie, Suid-Afrika vloei. Dit is 'n sytak van die Mogalakwenarivier wat in die Limpopo vloei.
William L. Abler
William L. Abler (algemeen bekend as Bill Abler) is 'n Amerikaanse paleontoloog wat meestal die tande van dinosourusse bestudeer het. Hy het tirannosourus tande bestudeer en het tot die gevolgtrekking gekom dat Tyrannosourus besmetlike speeksel gehad het wat dit kon help om prooi dood te maak. In moderne diere kan hierdie speeksel gesien word in baie akkedisse, soos Varanus komodoensis, algemeen bekend as die Komodo-draak. Hy het artikels en boeke oor paleontologie geskryf, een van hulle is The Teeth of the Tyrannosaurs. Hy het ook 'n boek geskryf oor die mens se plek in die natuur, Structure of Matter, Structure of Mind: Man's Place in Nature, Reconsidered.
Lewe
William L. Abler of bloot bekend as Bill Abler was 'n paleontoloog wat meestal die tande van dinosourusse bestudeer het en ook 'n radikale teorie van menslike taal voorgestel het wat dieselfde fundamentele beginsels as wiskunde en algebra deel.
Sy belangrikste studieveld is 'n dekade lange ondersoek na die aard van menslike verstand, taal en wiskunde, wat hy as verenig en onderworpe aan dieselfde eerste beginsels sien. Vanaf 1989 tot en met sy 2005-boek Structure of Matter, Structure of Mind: Man's Place in Nature, Reconsidered stel Abler 'n teorie van taal voor wat gebaseer is op die gemeenskaplikhede daarvan met algebra en rekenkunde, en gesentreer op sinsimmetrie en hul ekwivalensie met wiskundige vergelykings. Abler, wat na sy teorie as die getallelynbeginsel verwys, verwerp die dominante aanname dat taal as gevolg van natuurlike seleksie by mense ontstaan ​​het.
Abler se teorie, beskryf as van "buitengewone oorspronklikheid," dit het tot op hede nie wydverspreide aandag of ondersteuning gevind nie.
Adam DeVine
Adam DeVine (gebore 7 November 1983) is 'n Amerikaanse akteur, skrywer, en vervaardiger. Hy is bekend vir sy rolle in die rolprente Pitch Perfect (2012), Mike and Dave Need Wedding Dates (2016), en When We First Met (2018), en in die televisiereeks Workaholics (2011).
Union County, Noord-Carolina
Union County is 'n distrik wat gevind word in die staat Noord-Carolina in die land Verenigde State van Amerika in Noord-Amerika.
Rutherford County, Noord-Carolina
Rutherford County, Noord-Carolina is 'n distrik wat gevind word in die staat Noord-Carolina in die land Verenigde State van Amerika in Noord-Amerika.
Guido Cantelli
Guido Cantelli (Italiaanse uitspraak: ˈɡwi.do kanˈtɛl.li; * 25 April 1920 – † 16 November 1956) was 'n Italiaanse dirigent. Hy is in Novara gebore en studeer aan die Milaan Konservatorium in 1943. Hy is geprys deur Arturo Toscanini, wat sy natuurlike erfgenaam in hom gesien het. Teen die vyftigerjare het hy in die grootste konsertsale ter wêreld in Europa, Amerika en Suid-Afrika opgetree. Hy is in 1956 aangewys as die regisseur van La Scala. Hy was tans een van die grootste dirigente en een van die grootste talent in die dirigering. Daar was egter 'n tragedie. Cantelly is slegs 'n week later dood in 'n vliegtuigongeluk in Parys, Frankryk. Toscanini, hy het swak gesondheid gehad, is nie in kennis gestel van die dood van sy leerling nie.
Lindsay Williams
Lindsay Williams is 'n Suid-Afrikaanse finansiële mediapersoonlikheid. Hy is bekend vir sy daaglikse oorsig van plaaslike en internasionale markverwikkelinge op sy radioprogram Fine Business Radio, wat daagliks op die Kaapse radiostasie Fine Music Radio uitgesaai word en op die TV-kanaal CNBC Africa wat op DStv gesindikeer word. Hy is ook die aanbieder van die program Fast Money wat elke Maandag op CNBC Africa uitgesaai word. Hy was voormalig betrokke by Business Day se radioprogram op Classic FM.
Sampson County, Noord-Carolina
Sampson County, Noord-Carolina is 'n distrik wat gevind word in die staat Noord-Carolina in die land Verenigde State van Amerika in Noord-Amerika.
Chatham County, Noord-Carolina
Chatham County, Noord-Carolina is 'n distrik wat gevind word in die staat Noord-Carolina in die land Verenigde State van Amerika in Noord-Amerika.
Republiek van Formosa
Die Republiek van Formosa of Republiek van Taiwan was 'n kortstondige republiek wat in 1895 op die eiland van Taiwan ontstaan het.
Die verdrag van Shimonoseki het 'n einde aan die oorlog tussen die Qing-dinastie van China en die Japannese keiserryk gebring. Taiwan is gevolglik aan Japan oorgedra. Die republiek kom tot stand nadat die Chinese troepe in Mei 1895 van die eiland onttrek. Dit is ontbind toe die Japanse troepe in Oktober 1896 daar arriveer. Sommige geskiedkundiges beweer dat dit die eerste republiek in Asië was, maar die Lanfang Republiek het reeds in 1777 tot stand gekom.
Die republiek is deur hooggeplaaste amptenare en die plaaslike bevolking wat Qing ondersteun het gestig. Hulle wou verhoed dat Japan die eiland oorneem. Op 24 Mei 1895 stuur die nuutgevonde republiek sy verklaring van onafhanklikheid aan al die ambassades op Taiwan. Die volgende dag het die nuwe regering 'n onafhanklikheidseremonie gehou.
Die eerste president van die republiek was die voormalige goewerneur, Tang Ching-sung. Hy het die pos van 25 Mei 1895 tot 5 Junie 1895 beklee. Die tweede en laaste president was Liu Yung-fu, vanaf 5 Junie 1895 tot 21 Oktober 1896. In die tydperk het hulle hul eie posseëls uitgegee en hulle eie papiergeld gedruk, wat tans moeilik bekombaar is.
Met die Japannese inval het gevegte ontstaan. Die republiek is egter vinnig verslaan en meeste van die amptenare het van die eiland gevlug.
Lugmagbasis Ysterplaat
Lugmagbasis Ysterplaat (ICAO: FAYP) is 'n militêre lugmagbasis van die Suid-Afrikaanse Lugmag geleë in die Kaapse voorstad Ysterplaat.
Die basis se leuse is Fortiter In Re (Vasberade in daad).
Geskiedenis
Die terrein van LMB Ysterplaat is oorspronklik as 'n burgerlike vliegveld gebruik, bekend as Maitlandvliegveld, van so vroeg af as 1929. Op 1 April 1949, is AFS Brooklyn herdoop na AFS Ysterplaat.
Op 1 Februarie 1968 is die eenheid se status opgegradeer na 'n lugmagbasis. Die basis is lank reeds die middelpunt van die lugmag se maritieme patrollies langs die Kaapse kus. As gevolg van stygende begrotingsdruk was die basis geskeduleer om afgegradeer te word na 'n lugmagstasie op 1 April 2003, maar dit het toe nie gebeur nie. Die SALM oorweeg die omskepping van die basis na 'n burgerlike lughawe met militêre teenwoordigheid, maar geen besluit is nog geneem nie.
Donna Leon
Donna Leon [ˈdɒnə ˈliːɒn] (* 28 September 1942, in Montclair, New Jersey) is 'n Amerikaanse skryweres wat bekendheid verwerf het met 'n reeks misdaadromans wat in Venesië afspeel, met die fiktiewe polisiespeurder en fynproewer Commissario Guido Brunetti as hoofkarakter. Die Engelse dagblad The Times het Leon as een van die vyftig voorste skrywers in die genre gelys.
Sedert 1992 het jaarliks een Brunetti-roman uit Donna Leon se pen gekom - die mees onlangse 28ste werk, Unto Us a Son Is Given, het in 2019 verskyn. Interessant genoeg mag Brunetti-romans in enige taal vertaal word (haar werke het in 35 tale verskyn) - maar nie in Italiaans nie. Anders sou haar Venesiaanse vriende en kennisse hulself moontlik herken.
Die hoofkarakter Commissario Brunetti word as intelligent en melancholies beskryf. Sy missie is om die wêreld van die bose te bevry, en dikwels los hy 'n moord op 'n ongewone manier op. Tot sy groot verdriet kom talle misdadigers, wat hy vasgetrek het, uiteindelik ongestraf weg. Dikwels behandel Donna Leon sosiale en ekologiese kwelvrae in haar werke - met 'n wye spektrum wat van korrupsie, restourasiewerk en oorstromings in Venesië of die negatiewe gevolge van massatoerisme tot die skrikwekkende afname van byebevolkings strek.
Himba
Himba (enkelvoud: OmuHimba, meervoud: OvaHimba) is 'n inheemse etniese groep met 'n geskatte bevolking van 50 000 in die noordelike Namibië (die hedendaagse Kunene-streek; voorheen Kaokoland) en oorkant die Kunenerivier in suidelike Angola. Daar is ook groepe wat nie tot die OvaTwa behoort nie en ook OvaHimba is, maar hulle is jagter-versamelaars en OvaHimba hou nie daarvan om met OvaTwa geassosieer te word nie. Die OvaHimba is halfnomadiese, pastorale herders, net kultureel onderskeibaar van die Herero's in noordelike Namibië en suidelike Angola. Hulle praat OtjiHimba, 'n Herero-variëteit, wat aan die Bantoetale van die Niger-Kongo-tale behoort.
Donna Leon
Soms is dit vir hom moeilik om te bepaal of iemand werklik as misdadiger beskou moet word - soos 'n moeder wat aan haar geestelik gestremde seun bystand tot selfmoord verleen het - 'n doodsonde volgens kerklike leerstellings, en 'n oortreding van die wet, maar nogtans 'n daad wat onder die moeilikste denkbare omstandighede gepleeg is en waar geregtigheid nog nouliks gedefinieer kan word. Brunetti vind steeds weer 'n balans in sy familie (sy vrou Paola en sy kinders Raffi en Chiara) en in kulinêre genot. Maaltye, wat deur Paola (of Brunetti se moeder) berei word, word uitvoerig beskryf. So het een van Donna Leon se Italiaanse vriendinne, Roberta Pianaro, ook reeds 'n kookboek met resepte uit die boekreeks saamgestel wat in verskeie tale vertaal is.
Himba
Die OvaHimba word as die laaste (half-)nomadieslewende mense van Namibië beskou, terwyl in Angola nog die Vakuval(e) en die Mundimba 'n nomadiese bestaan voer. Die lidmaatskap van 'n mens tot die Himba-volk is dikwels 'n persoonlike besluit en vir buitestaanders nie onmiddelik sigbaar nie. Saam met die Himba is daar nog die Tjimba en Zemba wat verwant is aan die Herero's is en hul eie Herero-variëteite besig.
Vance County, Noord-Carolina
Vance County, Noord-Carolina is 'n distrik wat gevind word in die staat Noord-Carolina in die land Verenigde State van Amerika in Noord-Amerika.
Donna Leon
Terwyl Venesiaanse misdaadromans in 'n dubbele sin as fiktief beskryf mag word (die stad het 'n redelik lae misdaadsyfer, en moord-insidente kom nouliks voor), speel Leon se Brunetti-romans op werklike plekke in Venesië af. Vir Duitssprekende markte (die Brunetti-romans word deur die Switserse uitgewery Diogenes in Zürich gepubliseer, terwyl die openbare Duitse televisienetwerk ARD Donna Leon se werke vir 'n televisiereeks verfilm het ) is 'n aantal toergidse gepubliseer wat belangrike Venesiaanse tonele uit die reeks - soos koffiehuise, kroeë, markte, palazzi en kerke - beskryf. Hulle is onder meer in Engels vertaal.
Donna Leon het haar akademiese opleiding in New Jersey begin en haar in 1965 in Italië gevestig om haar studies in Perugia en Siena voort te sit. Sy het haar loopbaan as reisgids in Rome en teksskrywer in 'n Londense advertensie-agentskap begin. As onderwyseres het sy aan Amerikaanse skole in Switserland, Iran, China en Saoedi-Arabië onderrig. Leon het vanaf 1981 meer as 30 jaar lank in Venesië gewoon en bly tans in 'n klein dorpie in die Switserse kanton Graubünden (Grischun) of in haar stadswoning in Zürich. Sy bring dikwels besoeke aan die Strandmeerstad.
Callie Opperman
duimnael|regs|270px|Dr. Callie Opperman en sy vrou, Rina, neem op [[14 Oktober 2017 afskeid van die Gereformeerde kerk Windhoek-Suid, toe hy sy emeritaat aanvaar.]]
Dr. Wilhelm Carl (Callie) Opperman (10 Oktober 1952, Mariental, Suidwes-Afrika) was tot hy sy emeritaat op 15 Oktober 2017 aanvaar het, predikant in vier Gereformeerde kerke of kombinasies, waarvan drie in sy geboorteland, Namibië, en een in Suid-Afrika se Noordwes-provinsie.
Herkoms en opleiding
Opperman is van Duitse herkoms aan moederskant (hy is genoem na sy Duitse oupa, prof. Wilhelm Friedrich Carl Arndt, wat aan die Universiteit van die Vrystaat verbonde was), en aan vaderskant is hy ’n derde geslag afstammeling van die Dorslandtrekkers. Sy oupa aan vaderskant was Jan Adriaan Opperman en sy pa Daniël Petrus Jacobus Opperman. Sy pa verhuis in 1928 tydens die groot repatriasie uit Angola na Suidwes-Afrika en vestig hom in die distrik Gobabis.
Opperman het in 1970 aan die Hoërskool Wennie du Plessis op Gobabis gematrikuleer, waarna hy aan die PU vir CHO studeer het. In 1973 het hy sy B.A.-graad, in 1974 ‘n B.A. (Hons.) in Grieks, en in 1978 sy B.Th. behaal. Hy het egter tydens sy bediening verder studeer en in 1985 hy ’n Th.M. in Nuwe Testament en in 1995 sy Th.D., ook in Nuwe Testament, behaal
Hy het sy eggenote ontmoet terwyl hy aan die PUK studeer het, en in 1975 tree hy in Potchefstroom in die huwelik met Margaretha Catharina (Rina) Putter. Uit hul huwelik is drie kinders gebore, twee seuns en ’n dogter. Albei hul seuns het ten tyde van dr. Opperman se aftrede in Windhoek gewoon, terwyl hul dogter getroud is met ds. Dirk Kotzee, toe predikant van die GK Pretoria-Alkantrant, hoewel hy voorheen GK Sanveld en GK Gobabis bedien het.
Keetmanshoop/Karasburg
duimnael|regs|300px|Dr. Callie en mev. Rina Opperman by hul kinders en kleinkinders, 2017.
In 1979 as proponent is hy beroep na die kombinasie Keetmanshoop/Karasburg in die suide van Namibië, wat ’n reusegebied beslaan het en ook verspreidwonendes op Lüderitz, Oranjemund en in Namakwaland (Springbok, Okiep, Nababeep, Kleinzee, Port Nolloth, Alexanderbaai en mynplekkies suid van die Oranjerivier ingesluit het. Vanweë die groot afstande en lidmate wat wyd verspreid oor die gebied gewoon het, het hy sy privaat vlieënierslisensie gekry om hierdie ver punte te bedien. As kapelaan het hy ook die Suidwes-Afrikaanse Gebiedsmag bedien.
Grootfontein
In 1983 het dr. Opperman ’n beroep aanvaar na GK Grootfontein in die noorde van Namibië. Die gemeentegrense was weereens baie wyd en het ’n groot boeregemeenskap ingesluit, asook die dorp Rundu in die verre noorde van die gebied, plus die onderskeie weermagbasisse in die Kavango. Sy bediening in Grootfontein is gekenmerk deur die aanslag teen die owerheid van die tyd, en daar was ’n groot bewustheid van onveiligheid op plase. Daar was ook groot weermagbasisse op Grootfontein en Rundu en heelwat van die dienspligkapelane het onder sy leiding diens gedoen in die gebied van GK Grootfontein. Dr. Callie was ook tydens sy dienstyd hier betrokke by sendingwerk onder Boesmans op plase van die Maroelaboom-omgewing.
Rustenburg-Wes
Sy volgende gemeente was GK Rustenburg-Wes, waar hy van 1986 tot 1989 gedien het. Dit is sy eerste groot stedelike gemeente, met sy eie aanpassings maar ook met vele vreugdes. Hy was hier medeleraar saam met dr. Theuns de Klerk, ’n medeboorling van Namibië.
Windhoek-Suid
In 1989 het hy ’n beroep opgevolg as eerste leraar van die nuut afgestigte gemeente in Windhoek, die Gereformeerde kerk Windhoek-Suid. Dit was net voor die onafhanklikheid van Namibië met heelwat spanning van die verkiesing, met Untag-vredesmagte oral teenwoordig. Hy is op 2 April 1989 in Windhoek-Suid bevestig.
Breër betrokkenheid
Gedurende sy bediening was hy betrokke by die GKSA as onder meer deputate vir onderwys, deputate vir ekumeniese sake (Angola), en 23 jaar lank as kurator van die GKSA se Teologiese Skool. Maar hy was ook betrokke op ander terreine van die samelewing, onder andere by die stigting van die Christelike Afrikaanse Privaat Skole in Namibië (die Windhoek Afrikaanse Privaatskool se eerste tuiste was byvoorveeld die Deo Gloria-sentrum), die organiseer van gedenkfeeste vir Dorslandtrekker-afstammelinge, lid van die Netwerk vir Afrikanerbelange, en het hy as direksielid van die Federasie van Afrikaanse Kultuurvereniginge (FAK) gedien.
Hy is lief vir die natuur, kampeer, fotografie en veral voetslaan, oftewel “rugsakstap”, en het al die staproetes van die Visrivier, Naukluft, Waterberg, Sederberg, en die Otterwandelpad gestap. Boonop ruim hy tyd in om bonsai te kweek.
Aftrede
Van die 38 jaar en ses maande wat hy in die bediening was, was dr. Opperman net die twee jaar in Rustenburg-Wes nie verbonde aan bediening in sy geboorteland nie, en beskou hy dit as voorreg om soveel jare te kon bedien tussen sy eie mense in sy geboorteland. Hy emeriteer op Sondag 15 Oktober 2017 en vestig hom op Swakopmund aan die Namibiese kus, waar hy in sy eie woorde “daarna uitsien om nog die Here in sy koninkryk te dien”.
Yancey County, Noord-Carolina
Yancey County, Noord-Carolina is 'n distrik wat gevind word in die staat Noord-Carolina in die land Verenigde State van Amerika in Noord-Amerika.
Protocoleoptera
Die Protocoleoptera is 'n uitgestorwe suborde van kewers. Dit bevat sewe families in drie superfamilies. Dit bevat geen infraordes nie. Hieronder volg 'n lys van superfamilies en families:
Agribuurt
'n Agribuurt is 'n soort beplande gemeenskap wat landbou met 'n woonbuurt integreer. Die doel is om voedselproduksie te fasiliteer asook om groen ruimtes, ontspanning, estetika en waarde vir 'n gemeenskap te verskaf.
Protocoleoptera
†Superfamilie Tshekardocoleoidea (Rohdendorf, 1944)
Agribuurt
Die Urban Land Institute definieer agribuurte as "enkelfamilie-, multifamilie- of gemengdegebruikgemeenskappe wat gebou is met 'n werkende plaas of gemeenskapstuin as fokus."
In 2014 is die term "agribuurt" vir die eerste keer deur die Suid-Kalifornië-gebaseerde ontwikkelingsmaatskappy Rancho Mission Viejo LLC bekendgestel as 'n bemarkingshandelsmerk om gegoede millenniërs te teiken wat behuising nader aan vars kos wou hê.
Protocoleoptera
†Superfamilie Permocupedoidea (Martynov, 1933)
†Superfamilie Permosynoidea (Tillyard, 1924)
Agribuurt
Agribuurte is gebaseer op die konsep om plase en tuine in woonbuurte te integreer, wat voorsiening maak vir die ontwikkeling van woonbuurte wat 'n landelike gevoel het. Die integrasie van landbou in woonbuurte maak dit ook vir gemeenskappe moontlik om hulself van plaaslik-geproduseerde voedsel te voorsien.
Eiendomsontwikkelaars kan vind dat die bekendstelling van landbou aan hul beplande gemeenskappe 'n laer aanvanklike koste het as wat tipies aangebied word geriewe soos gholfbane of swembaddens, en die ontwikkeling onderskei van die kompetisie. Ontwikkelaars het egter ook ontdek dat die bestuur van 'n landbouprojek nie noodwendig maklik, goedkoop of risikovry is nie. Die beste resultate het gekom deur die aanstelling van landboupersoneel om die bedrywighede te bestuur, eerder as om inwoners vrye toegang en vrye rondgang van die operasie toe te laat.
Stedelike landbou
Sommige gemeenskapstuine in gevestigde stedelike woonbuurte en stedelike landbouprojekte het die term "agribuurt" gebruik om hul bedrywighede te beskryf. Hulle doel is om voedselonsekerheid te verminder en om vars voedselbronne in stedelike voedselwoestyne te voorsien.
Franz Matter
Franz Matter (2 Maart 1931 – 13 Oktober 1999) was 'n Switserse akteur, regisseur, en assistentregisseur. Hy was bekend vir sy rolle in die rolprente Die Käserei in der Vehfreude (1958), Rosen auf Pump (1961), en Dällebach Kari (1970).
Tatham-kunsgalery
Die Tatham-kunsgalery in KwaZulu-Natal bestaan uit 18de en 19de eeuse Europese skilderye en tradisionele en moderne Suid-Afrikaanse kuns. Dit vorm een van die groot sewe kunsversamelings in die land.
Ligging
Hierdie kunsmuseum is sedert 1990 in die ou Hooggeregshofgebou en die ou Presbiteriaanse kerk in Albert Luthulistraat in Pietermaritzburg.
Stigting
In 1903 het mev. Ada Susan Tatham met geld geskenk deur die inwoners van Natal en 'n bydrae deur die stadsraad van Pietermaritzburg in Engeland 'n aanvangsversameling aangekoop. Deur die jare is die versameling uitgebrei deur aankope, bemakings en skenkings.
Whitwell-versameling
In 1923 het lt.kol. Robert H. Whitwell van Engeland 'n waardevolle versameling van meer as 400 kunswerke uit die periode 1880 tot 1920 aan die museum geskenk. Dit het bestaan uit skilderye, grafiese kuns, glas, porselein en Oosterse matte en vorm sedertdien die kern van die versameling.
Ander kunsartikels
'n Wye verskeidenheid tradisionele Zoeloe-kuns soos kralewerk en pottebakkerswerk is te sien, so ook beeldhouwerk deur Mandlenkosi Zondi. Ook is hier 'n bronsbeeld deur Antoine Bourdelle (1861–1929), portrette deur John Opie (1761–1807), Lalique-glas deur René Jules Lalique (1860–1945), porselein uit Sèvres, Dresden, Delft, Kopenhagen en China (K'ang Hsi) en ander artikels uit Japan, Rusland en Iran.
Victor Grignard
Francois Auguste Victor Grignard (6 Mei 1871 - 13 Desember 1935) was 'n Franse chemikus wat die Nobelprys verower het vir sy ontdekking van die Grignard-reagens en Grignard-reaksie, wat albei belangrik is vir die vorming van koolstof-koolstofbindings.
Biografie
Grignard was die seun van 'n seilmaker. Sy karakter word beskryf as 'n nederige en vriendelike houding. Nadat hy geprobeer het om wiskunde te studeer, het Grignard sy toelatingseksamen gedruip voordat hy in 1892 in die weermag opgeneem is. Na een jaar diensplig gaan hy weer wiskunde studeer aan die Universiteit van Lyon en behaal uiteindelik sy graad Licencié ès Sciences Mathématiques in 1894. In Desember van dieselfde jaar gaan hy oor na chemie en begin hy saam met professore Philippe Barbier (1848–1922) en Louis Bouveault (1864–1909) werk.
Nadat hy met ondermeer stereochemie gewerk het, was Grignard nie beïndruk met die onderwerp nie en het Barbier gevra oor 'n nuwe rigting vir sy doktorale navorsing. Barbier het aangeraai dat Grignard ondersoek instel na hoe 'n mislukte Saytzeff-reaksie wat sink ingesluit het, suksesvol was nadat magnesium gebruik is, maar in lae opbrengste. Hulle het probeer om alkoholse te sintetiseer uit alkielhaliede, aldehiede, ketone en alkene. Grignard het veronderstel dat die aldehied of ketoon die magnesium verhinder om met die alkielhalied te reageer, wat die lae opbrengste tot gevolg gehad het. Hy het sy hipotese getoets deur eers die alkielhalied en die magnesiumvylsels by 'n oplossing van watervrye eter te voeg en dan die aldehied of ketoon by te voeg. Dit het gelei tot 'n drastiese toename in die opbrengs van die reaksie.
'n Paar jaar later was Grignard in staat om die intermediêre verbinding te isoleer. Hy het 'n mengsel van magnesiumvylsels met isobutieljodied verhit, en droë etieleter by die mengsel gevoeg en 'n reaksie is waargeneem. Die produk staan ​​bekend as 'n Grignard-reagens. Hierdie organo-magnesiumverbinding (R-MgX) (R = alkiel; X = Halogeen) reageer maklik met ketone, aldehiede en alkene om hul onderskeie alkohole in indrukwekkende opbrengste te lewer. Grignard het die sintetiese reaksie ontdek wat nou sy naam dra (die Grignard-reaksie) in 1900. In 1901 publiseer Grignard sy doktorale proefskrif getiteld "Thèses sur les combinaisons organomagnesiennes mixtes et leur application à des synthèses d'acides, d'alcools et d'hydrocarbures". Hy word in 1909 lektor in organiese chemie aan die Universiteit van Nancy, en word in 1910 bevorder tot hoogleraar. In 1912 word hy en Paul Sabatier (1854–1941) bekroon met die Nobelprys vir Chemie. Gedurende die Eerste Wêreldoorlog studeer hy chemiese oorlogvoering by Georges Urbain aan die Universiteit van die Sorbonne, veral die vervaardiging van fosgeen en die opsporing van mosterdgas. In 1918 ontdek Grignard dat natriumjodied as 'n slagveldtoets vir mosterdgas gebruik kan word. Sodiumjodied skakel mosterdgas om in di-iododietielsulfied, wat makliker kristalliseer as mosterdgas. Hierdie toets kon tot 0,01 gram mosterdgas in een kubieke meter lug opspoor en is suksesvol op die slagveld gebruik. Sy eweknie aan die Duitse kant was nog 'n chemikus, Fritz Haber, wat ook met die Nobelprys vereer is.
Grignard-reaksie
Grignard is veral bekend vir die ontwerp van 'n nuwe metode vir die opwekking van koolstof-koolstofbindings met behulp van magnesium om ketone en alkielhaliede te koppel. Hierdie reaksie is waardevol in organiese sintese. Dit kom in twee stappe voor:
Andreas Matti
Andreas Matti (gebore 21 Desember 1959) is 'n Switserse akteur. Hy is bekend vir sy rolle in die rolprente Tandoori Love (2008) en Mario (2018), en in die televisiereekse Fascht e Familie (1994) en Tag und Nacht (2008).
Jackson County, Noord-Carolina
Jackson County, Noord-Carolina is 'n distrik wat gevind word in die staat Noord-Carolina in die land Verenigde State van Amerika in Noord-Amerika.
Van Allen-gordel
thumb|280px|’n Deursnee van die Van Allen-gordels.
Die gordels kom voor in die binneste streek van die Aarde as magnetosfeer. Hulle vang energieke elektrone en protone vas. Ander kerns, soos alfadeeltjies, kom minder voor. Die gordels hou gevaar in vir satelliete, waarvan die sensitiewe dele beskerm moet word as hulle ’n aansienlike tyd naby dié streek deurbring.
In 2013 het Nasa aangekondig die Van Allen-ruimtetuie het ’n kortstondige, derde gordel ontdek wat vier weke lank waargeneem is voordat dit deur ’n kragtige interplanetêre skokgolf van die Son af vernietig is.
Ontdekking
thumb|200px|Jupiter se veranderlike stralingsgordels. Die Noorweegse en Griekse wetenskaplikes Kristian Birkeland, Carl Størmer en Nicholas Christofilos het al voor die ruimtetydperk die moontlikheid van vasgekeerde gelaaide deeltjies ondersoek. Explorer 1 en Explorer 3 het die bestaan van die gordel vroeg in 1958 onder James van Allen by die Universiteit van Iowa bevestig. Die vasgekeerde straling is deur Explorer 4, Pioneer 3 en Luna 1 die eerste keer gekarteer.
Die term "Van Allen-gordels" verwys spesifiek na die stralingsgordels om die Aarde, hoewel soortgelyke gordels om ander planete ontdek is. Die Son onderhou nie stralingsgordels op lang termyn nie, want dit ontbreek ’n stabiele, globale, dipolêre veld. Die Aarde se atmosfeer beperk die gordel se deeltjies tot streke hoër as 200-1 000 km, terwyl die gordels nie hoër strek as agt aardradiusse (8 raarde) nie. Die gordels word ingeperk tot ’n volume wat sowat 65° weerskante van die hemelewenaar strek.
Navorsing
Nasa se Van Allen-ruimtetuigsending het ten doel gehad om uit te vind hoe bevolkings relativistiese elektrone en ione in die ruimte vorm of laai in reaksie op ladings in sonaktiwiteit en die sonwind.
Die Van Allen-ruimtetuie is op 30 Augustus 2012 gelanseer. Die sending het sewe jaar geduur voordat die tuie se brandstof opgeraak en hulle in 2019 gedeaktiveer is.
Stralingsgordels bestaan om ander planete en mane in die Sonnestelsel met sterk genoeg magneetvelde om hulle te onderhou. Tot dusver is die meeste van dié gordels swak gekarteer. Die Voyager-program het net die bestaan daarvan om Uranus en Neptunus bevestig. Die Cassini-ruimtetuig het ook Jupiter se gordels gekarteer.
Binnegordel
Die binneste Van Allen-gordel strek gewoonlik van ’n hoogte van 1 000 tot 12 000 km bo die Aarde. In sekere gevalle, wanneer die sonaktiwiteit sterker is, of in geografiese streke soos die Suid-Atlantiese Anomalie, kan die binneste grens afneem tot rofweg 200 km bo die Aarde se oppervlak. Die binnegordel bevat hoë konsentrasies elektrone, in die omgewing van honderde keV, en energieke protone met energieë van meer as 100 MeV wat vasgekeer word deur die sterk magneetvelde in die streek (in vergelyking met die buitegordel).
thumb|’n Deursnee van die twee stralingsgordels om die Aarde: Die binnegordel (rooi) word oorheers deur protone en die buitegordel (blou) deur elektrone (skets: Nasa). Daar word geglo protonenergieë van meer as 50 MeV in die laer gordel teen laer hoogtes is die gevolg van die betaverval van neutrone wat veroorsaak word deur botsings van kosmiese strale met kerns van die boonste atmosfeer. Die bron van protone met laer energieë is vermoedelik protonverstrooiing vanweë veranderings in die magneetveld tydens geomagnetiese storms.
Vanweë die geringe afwyking van die gordel van die Aarde se geometriese sentrum, kom die gordel op sy naaste aan die Aarde se oppervlak by die Suid-Atlantiese Anomalie.
Buitegordel
Die buitegordel bestaan hoofsaaklik uit elektrone met hoë energieë (0,1-10 MeV) wat deur die Aarde se magnetosfeer vasgekeer word. Dit is veranderliker as die binnegordel omdat dit makliker deur sonaktiwiteit beïnvloed word. Dit is byna torusvormig – dit begin by ’n hoogte van 3 R⊕ en strek tot omtrent 10 R⊕ (of tussen 13 000 en 60 000 km) bo die Aarde se oppervlak. Sy grootste intensiteit is gewoonlik by omtrent 4-5 R⊕. Hierdie buitenste elektronstralingsgordel word hoofsaaklik veroorsaak deur binnewaartse radiale verstrooiing en versnelling. Elektrone word ook deurentyd verwyder deur botsings met die Aarde as atmosfeer, verplasing na die magnetopouse en uitwaartse radiale verstrooiing. In dié gordel het die elektrone ’n hoë fluks en aan die buiterand (naby die magnetopouse), waar die geomagneetveldlyne in die geomagnetiese "stert" open, kan die fluks van energieke elektrone afneem tot omtrent 100 km, ’n afname met ’n faktor van 1 000.
Die hoeveelheid vasgekeerde deeltjies in die buitegordel wissel – dit bevat elektrone en verskeie ione. Die meeste ione is in die vorm van energieke protone, maar ’n sekere persentasie is alfadeeltjies en O+-suurstofione, soortgelyk aan dié in die ionosfeer, maar energieker.
Die buitegordel is groter as die binnegordel en sy hoeveelheid deeltjies wissel grootliks. Die fluks van energieke deeltjies neem skerp toe of af na gelang van geomagnetiese storms, wat self meegebring word deur versteurings in die magneetveld en plasma wat deur die Son veroorsaak word. Die toenames is vanweë stormverwante instromings en versnelling van deeltjies uit die stert van die magnetosfeer.
Op 28 Februarie 2013 is berig ’n derde stralingsgordel met hoë-energie-, ultrarelativistiese gelaaide deeltjies is waargeneem. In ’n nuuskonferensie deur Nasa se Van Allen-ruimtetuigspan is gesê dié derde gordel is die gevolg van ’n plasmawolk van die Son af. Dit het die buitegordel soos ’n mes aan sy buitekant oopgesny en het ’n maand lank bestaan voordat dit weer met die buitegordel saamgesmelt het
Antimaterie
In 2011 het ’n studie vroeëre spekulasie bevestig dat die Van Allen-gordels antideeltjies kan inperk. Die PAMELA-eksperiment het vlakke antiprotone waargeneem wat ’n paar grootteordes hoër was as wat verwag word van normale deeltjieverval terwyl dit deur die Suid-Atlantiese Anomalie beweeg. Dit dui daarop dat die Van Allen-gordels ’n aansienlike fluks van antiprotone inperk wat veroorsaak word deur die wisselwerking van die Aarde se boonste atmosfeer met kosmiese strale. Die energie van die antiprotone is gemeet as in die omgewing van 60-750 MeV.
Navorsing met geld van Nasa se Instituut vir Gevorderde Konsepte het tot die gevolgtrekking gelei dat hierdie antiprotone vir die aandrywing van vliegtuie aangewend sal kan word. Navorsers glo hierdie benadering sal voordele hê bo die verwekking van antiprotone by CERN, want om die deeltjies op hul oorspronklike plek te versamel, skakel die koste van vervoer en verliese uit. Jupiter en Saturnus is ook moontlike bronne, maar die Aarde se gordels is die produktiefste.
Mothlakole
Die Mothlakole is 'n rivier wat in Limpopoprovinsie, Suid-Afrika vloei. Dit is 'n sytak van die Mogalakwenarivier wat in die Limpopo vloei.
Mae Questel
Mae Questel (13 September 1908 – 4 Januarie 1998) was 'n Amerikaanse aktrise. Sy was bekend vir haar rolle in die rolprente Funny Girl (1968), Who Framed Roger Rabbit (1988), National Lampoon's Christmas Vacation (1989), en New York Stories (1989).
Aileen Quinn
Aileen Quinn (gebore 28 Junie 1971) is 'n Amerikaanse aktrise. Sy is bekend vir haar rolle in die rolprente The Wizard of Oz (1982), Annie (1982), The Frog Prince (1988), en 30 (2007).
Danny DeVito
Danny DeVito (gebore 17 November 1944) is 'n Amerikaanse akteur, vervaardiger, en regisseur. Hy is bekend vir sy rolle in die rolprente Throw Momma from the Train (1987), The War of the Roses (1989), Batman Returns (1992), en Matilda (1996). Lucy DeVito is sy dogter.
Leonardo Nigro
Leonardo Nigro (gebore 15 Februarie 1974) is 'n Switserse akteur. Hy is bekend vir sy rolle in die rolprente Emilia (2005), Going Private (2006), en Oro verde (2014), en in die televisiereeks Dr. Psycho - Die Bösen, die Bullen, meine Frau und ich (2007).
Trojaanse perd
Die Trojaanse perd is een van die bekendste stories vanuit die Griekse mitologie. Dit vertel hoe die beleërende Grieke daarin geslaag het om Troje te verower deur weg te kruip in 'n reusehoutperd, wat binne die stadsmure gebring is deur die niksvermoedende inwoners van Troje. Dit verwys ook na 'n gewenste item wat iewers ingeneem word, maar waarin 'n ongewenste vrag weggesteek is. Die ontvangers fasiliteer sodoende onwetend hulle eie ondergang of benadeling.
Verhaal
Die Trojaanse perd is 'n episode in die storie van die Trojaanse Oorlog. Omdat die Grieke nie daarin slaag om die stad van Troje in te neem nie, het Odusseus 'n misleidingplan bedink.
Die Grieke bou 'n reusehoutperd waarin soldate wegkruip. Hierdie perd is agtergelaat naby Troje se hek in die nag, met die hoop dat dit in die dag deur die Trojane in die stadsmure geneem sal word. Omdat die Grieke verwag dat die Trojane wantrouig mag wees, laat hulle Sinon buite die hek, terwyl die res van die Griekse leër wegkruip op hul bote agter 'n heuwel op die eiland van Tenedos. Sinon is, soos beplan, gevind deur die Trojane.
Hy sê vir hulle dat hy agtergelaat is omdat hy ’n uitval met Odusseus gehad het, en dat die perd 'n geskenk is van Phallas Athena. Die perd is doelbewus so groot gemaak was dat die Trojane dit nie by hul mure kon inkry nie. As hulle egter 'n deel van die stadsmuur afbreek  om dit in te laat, sal Athena die veiligheid van die stad verseker. Die Trojane stry hieroor maar maak tog ‘n opening in hul stadsmuur om die perd in te neem. Later daardie nag, kom die Griekse soldate uit om die hek vir hulle magte oop te maak. Verdediging is nou hopeloos vir Troje en die stad word maklik deur die Grieke oorwin.
Krygers in die perd
Dertig soldate is in die perd versteek, en twee spioene in die bek. Ander bronne noem ander getalle name: Apollodorus 50, Tzetzes 23 en Quintus Smyrnaeus 30, maar hulle beweer dat daar meer was. Die latere tradisie het dit op veertig gehou, naamlik :
Historiese grondslag
Die historiese korrektheid van die Trojaanse perd word betwyfel.
•	Moderne historici glo dat die perd 'n literêre skepping is. Daar word geglo dat die perd 'n metafoor is vir 'n stormram wat die Grieke gebruik het om toegang tot die stad Troje te verkry. Die wêreldbeskouing in die Homeriese epos maak egter geen onderskeid tussen mitologie en wat vandag geskiedenis genoem word nie.
•	 'n Ander moontlikheid is 'n misverstand deur mondelinge oorlewering: 'n stormram met die naam Perd. Assiriërs het destyds beleginstrumente met diere se name gebruik. Die Trojaanse perd was miskien iets soortgelyks.
•	Sommige skrywers bedink die idee dat die geskenk nie 'n perd met soldate was nie, maar 'n boot met 'n vredesgesant. In antieke tye word 'n skip inderdaad beskou as die perd van die see en die perd was 'n dier van die seegod Poseidon. Odysseus was die man van praat en misleiding en geskik as diplomaat. Die beskrywing van die soldate wat in die perd kruip, stem ooreen met die skeepvaartgebruik.
Laocoön
Een van die latere uitbreidings, wat nie by Homeros gevind kan word nie, is die verhaal van Laocoön. Hierdie Trojaanse priester waarsku sy mede-inwoners oor die perd omdat hy deur Odusseus se misleiding gesien het. Maar net soos hy die meerderheid oortuig, word Sinon die stad ingesleep. Die Trojane begin weer twyfel, totdat 'n afgryslike teken hulle oortuig dat Laocoöns verkeerd is: twee slange kruip uit die see om Laocoön en sy seuns te verswelg. Virgil gebruik onder andere hierdie uitbreiding in sy Aeneid.
Garnet Wolseley
Garnet Joseph Wolseley (4 Junie 1833 – 25 Maart 1913) was 'n Britse Veldmaarskalk en Burggraaf wat in Ierland gebore is. Hy sluit op negentienjarige ouderdom by die Britse Leër aan. In 1873 was hy in bevel van 'n ekspedisie teen die Asjanti aan die weskus van Afrika. In 1875 is hy as generaal in bevelvoerende hoedanigheid in Natal gestasioneer. Hy word na Ciprus verplaas as eerste administrateur maar word na Suid-Afrika teruggeroep om lord Chelmsford te vervang na dié se neerlae in die Anglo-Zoeloe-oorlog. Hy beëindig die oorlog en neem Cetshwayo gevange. Daarna word hy as Goewerneur van Natal aangestel en hy stel 'n nuwe regeringstelsel in in Zoeloeland.
Trojaanse perd
Ander gebruike van die term
In die rekenaarwêreld word die term Trojaanse perd gebruik om 'n program aan te dui wat deur die gebruiker geïnstalleer is, maar waar 'n funksie verborge bly sonder die wete van die gebruiker wat deur kwaadwillige partye misbruik kan word.
Garnet Wolseley
Ná die eerste anneksering van Transvaal deur Engeland word hy as Goewerneur aangestel. Hy beëindig die langdurige Sekhukhune-oorlog en stel 'n nuwe grondwet in vir Transvaal as Kroonkolonie. Hy keer terug na Engeland en speel 'n vername rol in die hervorming van die Britse Leër. Van 1895 tot 1899 is hy die opperbevelhebber van die Britse Leër. Hy skryf ook 'n aantal boeke insluitend die biografie van die Hertog van Marlborough. Hy is in 1913 in Menton aan die Franse Riviera oorlede.
Die dorp Wolseley in die Wes-Kaap is na hom vernoem.
Owl Club
Die Owl Club, 'n manneklub in Kaapstad, is die oudste klub met 'n kulturele agtergrond in die land.
Lidmaatskap van hierdie vereniging word beperk tot die vooraanstaande mans uit die intellektuele kringe wat belangstel in die skone kunste en natuurwetenskappe. Meesal vergader die sowat 100 lede en hul gaste (in formele drag) op die derde Dinsdagaand van elke maand. Gewoonlik word 'n bekende persoon genooi om saam met die lede vir aandete aan te sit. By die geleentheid word 'n musiekuitvoering of 'n letterkundige bydrae gelewer en 'n praatjie gehou. Sprekers mag egter nie oor partypolitiek of godsdiens praat nie.
Die klub is in 1894 gestig met sir David Gill (1843–1914), 'n bekende sterrekundige van sy tyd, as die eerste voorsitter en C.G. Lowinger as die eerste sekretaris. Vroeëre lede was o.a. William Philip Schreiner, Frederick Charles Kolbe, D.C. Boonzaier en die goewerneurs-generaal graaf Athlone en graaf Clarendon. Lidmaatskap kan slegs verkry word op uitnodiging.
Onder die gesaghebbende skrywers, kunstenaars, ontdekkers en politici wat as sprekers opgetree het, was Mark Twain (in 1896), Rudyard Kipling, sir Arthur Conan Doyle, pres. F.W. Reitz, kapt. Robert Falcon Scott, Joseph Chamberlain en J.C. Smuts.
Deur die jare het die klub verskeie vergaderplekke gehad. Jare lank was die byeenkomste by die Royal Hotel, daarna vir 'n geruime tyd by die Cape Town Club en sedert 1998 by Kelvin Grove in Nuweland.
William DeVizia
William DeVizia (gebore 2 November 1969) is 'n Amerikaanse regisseur, akteur, en vervaardiger. Hy is bekend vir sy rolle in die rolprente Almost Famous (1996) en Let Me Down Hard (2016).
Guilford County, Noord-Carolina
Guilford County, Noord-Carolina is 'n distrik wat gevind word in die staat Noord-Carolina in die land Verenigde State van Amerika in Noord-Amerika.
Lincoln County, Noord-Carolina
Lincoln County, Noord-Carolina is 'n distrik wat gevind word in die staat Noord-Carolina in die land Verenigde State van Amerika in Noord-Amerika.
Calton Hill
Calton Hill [ˈkɔːltən] is 'n heuwel in die middestad van Edinburg, Skotland wat deel uitmaak van die plaaslike Unesco-wêrelderfenisterrein. Uitsigte vanaf en oor die heuwel is 'n gewilde motief vir skilderye en foto's.
Durham County, Noord-Carolina
Durham County, Noord-Carolina is 'n distrik wat gevind word in die staat Noord-Carolina in die land Verenigde State van Amerika in Noord-Amerika.
Ryan Devlin
Ryan Devlin (gebore 5 Junie 1980) is 'n Amerikaanse akteur, vervaardiger, en skrywer. Hy is bekend vir sy rolle in die rolprent Deck the Halls (2006) en in die televisiereekse Grey's Anatomy (2005) en The War at Home (2005).
Bibby Line Group
Bibby Line Group is een van die Verenigde Koninkryk se oudste ondernemings in familiebesit wat oorspronklik in 1807 deur die skeepseienaar John Bibby en sy vennoot John Highfield in Liverpool gevestig is. Die redery het 'n beslissende rol in die ontwikkeling van die Noord-Ierse skeepswerf Harland & Wolff in Belfast gespeel - die eerste skip, wat deur die werf in 1859 gebou is, was Bibby Line se Venetian.
Vandag het die onderneming sy sakebedrywighede uitgebrei tot sestien lande wêreldwyd, met belange in die kleinhandelsektor, finansiële dienste, distribusie, redery, mariene en boutoerusting. Die jaarlikse omset beloop sowat £1 miljard.
Alfred Rasser
Alfred Rasser (29 Mei 1907 – 18 Augustus 1977) was 'n Switserse akteur, skrywer, en regisseur. Hy was bekend vir sy rolle in die rolprente La faute de l'abbé Mouret (1937), Uli, der Knecht (1954), HD-Soldat Läppli (1959), en Demokrat Läppli (1961).
Moore County, Noord-Carolina
Moore County, Noord-Carolina is 'n distrik wat gevind word in die staat Noord-Carolina in die land Verenigde State van Amerika in Noord-Amerika.
Halifax County, Noord-Carolina
Halifax County, Noord-Carolina is 'n distrik wat gevind word in die staat Noord-Carolina in die land Verenigde State van Amerika in Noord-Amerika.
Kosovo-oorlog
Die Kosovo-oorlog was 'n gewapende konflik op die Balkan wat uit twee fases bestaan het:
Raamvertelling
’n Raamvertelling of raamverhaal is ’n vertellingstegniek waar ’n bepaalde verhaal ’n geheel vorm waarbinne ’n ander verhaal of ’n paar ander verhale voorkom. Dit word veral in rolprente en letterkunde gebruik.
’n Raamvertelling kan begin met ’n vertelling in die hede waarin verskillende karakters aan die woord kom. Dit word bedoel as die agtergrond, waarmee die tema bepaal word en die karakters as vertellers voorgestel word. Hulle vertel dan elk sy verhaal oor wat in die verlede plaasgevind het. Op dié manier word hierdie verhale verbind deur die raamvertelling.
In die binneverhale kan dieselfde verteller aan die woord wees, soos in Duisend-en-een-nag, of verskillende vertellers, soos in Giovanni Boccaccio se Decameron.
Meiring
Meiring is 'n van en kan na die volgende mense verwys:
Haywood County, Noord-Carolina
Haywood County, Noord-Carolina is 'n distrik wat gevind word in die staat Noord-Carolina in die land Verenigde State van Amerika in Noord-Amerika.
Buys
Buys is 'n van van Nederlandse oorsprong en kan na die volgende mense verwys:
Tyrrell County, Noord-Carolina
Tyrrell County, Noord-Carolina is 'n distrik wat gevind word in die staat Noord-Carolina in die land Verenigde State van Amerika in Noord-Amerika.
Hans Rehmann
Hans Rehmann (20 Maart 1900 – 10 Augustus 1939) was 'n Switserse akteur. Hy was bekend vir sy rolle in die rolprente The Way of Lost Souls (1929), The Flute Concert of Sans-Souci (1930), en Panic in Chicago (1931).
Avro Shackleton
Aanvanklik (1958-1970) is dit slegs gebruik vir opsporing en bestryding van duikbote, maar in die tydperk 1957 tot 1984 ook as maritieme patrollievliegtuig in die lugmag van Suid-Afrika.
Ongeluk
duimnael|regs|240px|'n Suid-Afrikaanse Lugmag Avro Shackleton-wrak lê in die Saharawoestyn. Op 8 Augustus 1963 het 'n Shackleton (reg. 	1718/K) van die Suid-Afrikaanse Lugmag in die Stettynsberge vas gevlieg en al 13 bemanningslede sterf.
Daniel DeWeldon
Daniel DeWeldon is 'n Amerikaanse akteur, skrywer, en vervaardiger. Hy is bekend vir sy rolle in die rolprente One Must Fall (2018), Anonymous 616 (2018), Underdog (2018), en Chaser.
Van Pletzen (musiekgroep)
Van Pletzen is 'n Suid-Afrikaanse elektroniese duo wat bekendheid verwerf het met sy satiriese Afrikaanse lirieke.
Lawrence Mbatha
Lawrence Mbatha (25 Julie 1968–) is 'n Suid-Afrikaanse militaris en sedert 9 April 2020 hoof van die Suid-Afrikaanse Leër. Hy volg Thabiso Mokhosi in hierdie amp op nadat laasgenoemde in Desember 2019 na 'n kort siekte gesterf het, enkele maande nadat hy as hoof van die leër aangestel is.
Vroeë lewe
Mbatha is op 25 Julie 1968 in Kimberley, Kaapprovinsie gebore.
Loopbaan
Mbatha voltooi sy basiese militêre opleiding in 1987 in Angola en dien daarna in Umkhonto we Sizwe, die militêre vleuel van die African National Congress (ANC). Hy sluit in 1994 aan by die Suid-Afrikaanse Nasionale Weermag en was sedert 2017 in bevel van die weermag se militêre akademie.
Regent's Park
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Rowan County, Noord-Carolina
Rowan County, Noord-Carolina is 'n distrik wat gevind word in die staat Noord-Carolina in die land Verenigde State van Amerika in Noord-Amerika.
Regent's Park
Koninklike Park in Westminster en Camden
Londen
Opening
1835
Oppervlakte
166 hektaar
Ligging
Regent's Park in die noorde van Westminster (boonste gedeelte van die kaart)
Bestuur
Webtuiste
David Gill
Sir David Gill (12 Junie 1843 − 24 Januarie 1914) was 'n Britse sterrekundige, gebore in Aberdeen, Skotland. Hy is opgelei as 'n horlosiemaker, iets wat hom goed te pas gekom het in sy werk. Lord Crawford (graaf van Lindsay) het hom in 1872 aangestel as hoof van sy private sterrewag by Dun Echt. In 1877 gaan hy saam met sy vrou na Ascension-eiland om die Venus-oorgang waar te neem.
Wilson County, Noord-Carolina
Wilson County is 'n distrik wat gevind word in die staat Noord-Carolina in die land Verenigde State van Amerika in Noord-Amerika.
David Gill
In 1879 is hy as Haar Majesteit se Astronoom in Kaapstad aangestel, 'n amp wat hy amper 30 jaar lank beklee het. Onder hom het die Kaapse Sterrewag wêreldbekend geword en menigte vername besoekers gelok. Gill se uitstaande werk sluit onder andere in, 'n opname van die Suidelike Hemel, die fotografering van die maan, die begin van die Geodetiese Opname, die opmeting van sterafstande en 'n poging tot die bou van die Perfekte Klok om die aarde se omwenteling te meet. Die Bruce-medalje word in 1900 aan hom toegeken.
Gill verlaat die Kaap in 1907 en is in 1914 in Engeland oorlede.
Regent's Park
The Royal Parks
Regent's Park (amptelik The Regent's Park) is een van die Koninklike Parke in die Britse hoofstad Londen. Die park met 'n oppervlakte van 166 hektaar is in die noordweste van die stad, noord en oos van die St. Marylebone-buurt, geleë en strek oor twee stadsdele, die City of Westminster en die Borough of Camden. Die kampus van 'n bekende tersiêre instelling, Regent's University London, en die Londense Dieretuin (London Zoo) val binne die parkgebied wat dwarsdeur die jaar oop staan vir die publiek.
Die terrein was oorspronklik in kerkbesit, maar is later deur koning Hendrik VIII gekonfiskeer om sy privaat jaggronde uit te brei. Hierdie gebied net noord van Sentraal-Londen is in die vroeë 19de eeu deur die argitek en stadsbeplanner John Nash as 'n landskapstuin en ontspanningsgebied vir die koninklike familie en ander adellikes ontwikkel. Nash se oorspronklike ontwerp het voorsiening gemaak vir paleisagtige terrashuise wat die tuin sou omring. Die tuin, wat later ook in ander wêrelddele as 'n model vir stadsbeplanning gedien het, staan sedert 1841 as een van die belangrikste openbare groen ruimtes in Sentraal-Londen oop vir die publiek.